stanford-oval/wikipedia huggingface dataset:
יאלמרי הלנדר

| --- | --- |

הלנדר, 2010
 לידה:  21 ביולי 1976 (בן 48) הלסינקי, פינלנד
 מדינה:  פינלנד 
 ידוע בשל:  יצוא נדיר (2010) נשיא על הכוונת (2014) סיסו (2022)
 מקצוע:  תסריטאי • במאי קולנוע
 פרסים והוקרה:  Sitges Film Festival Best Director award (2010) 
 
יאלמרי הלנדר (באנגלית: Jalmari Helander; נולד ב-21 ביולי 1976) הוא תסריטאי ובמאי קולנוע פיני. הוא ידוע בזכות "יצוא נדיר" סרט אימה קומי מ-2010 (שקייט בלאנשט כינתה אותו כאחד הסרטים האהובים עליה), "נשיא על הכוונת" סרט פעולה-הרפתקאות מ-2014 בכיכובו של סמואל ל. ג'קסון ו"סיסו" סרט פעולה-היסטורי מ-2022. לפני שפנה לסרטים באורך מלא, הלנדר ביים כמה סרטים קצרים ופרסומות טלוויזיה עטורי פרסים.
הלנדר הוא גיסו של השחקן יורמה טומילה ודודו מצד האם של בנו של יורמה, אוני, שניהם שיחקו בסרטיו.
פילמוגרפיה > סרטים באורך מלא

יצוא נדיר (2010)
נשיא על הכוונת (2014)
סיסו (2022)
Jerry and Ms. Universe‏ (TBA)
פילמוגרפיה > סרטים קצרים

Iceman‏ (1999)
Maximillian Tarzan‏ (1999)
Ukkonen‏ (2001)
.Rare Exports Inc‏ (2003)
The Official Rare Exports Inc. Safety Instructions‏ (2005)
The Fakir‏ (2006)
פילמוגרפיה > סדרות טלוויזיה

Perfect Commando‏ (2020)
הערות שוליים

↑  "Jalmari Helander". British Film Institute. אורכב מ-המקור ב-27 בדצמבר 2013. נבדק ב-4 בפברואר 2015. {{cite web}}:  (עזרה)
↑  "Big Game". Toronto International Film Festival. 2014. אורכב מ-המקור ב-4 בפברואר 2015. נבדק ב-4 בפברואר 2015. {{cite web}}:  (עזרה)
↑  Rare Exportsin tekijä Jalmari Helander ohjaa scifiseikkailun – FBI-agentti ja hakkeri ufojahdissa – Episodi (in Finnish)
| --- | --- |
בקרת זהויות :  PLWABN: 9810590382405606  BnF: cb159346986 (data)  GND: 140708022  ISNI: 0000 0000 7852 6812  LCCN: no2011176027  NKC: xx0200020  NLK: KAC201612373  NTA: 395015308  SUDOC: 168376644  VIAF: 107706170   WorldCat (עם VIAF): 107706170
יחסי לבנון–צרפת

| יחסי לבנון–צרפת |
| --- | --- |
לבנון: צרפת


לבנון: צרפת
שטח (בקילומטר רבוע)
10,400: 643,801
אוכלוסייה
5,816,885: 66,574,294
תמ"ג (במיליוני דולרים)
17,937: 3,030,904
תמ"ג לנפש (בדולרים)
3,084: 45,527
משטר
רפובליקה: רפובליקה נשיאותית למחצה ודמוקרטיה פרלמנטרית למחצה

יחסי לבנון–צרפת הם היחסים הדיפלומטיים הרשמיים שבין לבנון לבין צרפת. צרפת, המעצמה הקולוניאלית לשעבר, נהנית מיחסי ידידות עם לבנון ולעיתים קרובות סיפקה תמיכה ללבנונים. השפה הצרפתית מדוברת באופן שוטף ברחבי לבנון והיא נלמדת וכן משמשת כאמצעי חינוך בבתי ספר לבנוניים רבים. שתי המדינות הן חברות של הארגון הבינלאומי לפרנקופוניה.
יחסים כלכליים

מאז תום מלחמת האזרחים בלבנון נטלה צרפת חלק בשיקום המדינה, אשר התגבר לאחר מלחמת לבנון השנייה בשנת 2006.
בשנת 2015 היבואנית העיקרית של לבנון הייתה האיחוד האירופי (41% מכלל היבוא), וצרפת ייבאה 6% מהיבוא של לבנון. מאידך, בתחום היצוא, צרפת הייתה הלקוח ה-18 בלבנון, אך הלקוח הרביעי שלה בקרב מדינות האיחוד האירופי.
יחסים דיפלומטיים

לבנון מחזיקה בצרפת שגרירות בפריז וקונסוליה כללית במרסיי.
צרפת מחזיקה בלבנון רק שגרירות בביירות.
יקותיאל יהודה גרינוולד

| --- | --- |
אין תמונה חופשית
 לידה:  26 בספטמבר 1888 סיגט, האימפריה האוסטרו-הונגרית 
 פטירה:  1955 (בגיל 66 בערך) 
 מדינה:  ארצות הברית, הונגריה 
 תקופת הפעילות:  ?–1955 
 
הרב יקותיאל יהודה (זלמן לייב) (ליאופולד) גרינוַולד (בכתיב שנהג בזמנו: גרינוואלד; באנגלית: Leopold Greenwald; סיגט, תר"ן, 1890 – קולומבוס, אוהיו, י"ח בניסן תשט"ו, אפריל 1955) היה רב והיסטוריון הונגרי-אמריקאי, מחבר פורה של ספרים רבים בנושאי הלכה והיסטוריה יהודית. ידוע בעיקר במחקריו על יהדות הונגריה.
ביוגרפיה

גרינוולד נולד בעיר סיגט בחבל מרמורש, לאביו ר' יעקב, שהיה דרשן בעיר. למד בישיבתו של הרב שמואל רוזנברג באונסדורף, ובישיבת הרב משה גרינוולד בחוסט. נישא לבת הרב צבי הירש הורוביץ, רב קהילת הרמנשטאדט בטרנסילבניה.
מגיל 14 החל לפרסם מאמרים בכתבי העת היהודיים, בשפות עברית, ויידיש. בעיקר עסק בחקר הקהילות האורתודוקסיות בהונגריה ותולדות המאבק בתנועה הרפורמית בארץ זו. במסגרת מחקריו עבר בקהילות רבות, עיין בארכיונים ובספרי הקהילה ורשם כתובות על מצבות ישנות. בימי מלחמת העולם הראשונה שירת כחייל בצבא ההונגרי, ולפי עדותו גם במסעותיו כחייל, בעת עוברו סמוך לבתי עלמין יהודים היה מנצל את הזמן לרישום המצבות. הוא הגיע גם לאלבניה שם חיפש ומצא את קברו של משיח השקר שבתי צבי.
מאמרו הראשון פורסם בביטאון התורני "נטעי בחורים" בהיותו בן 15. את ספרו הראשון, "בית יהונתן", על תולדות ר' יונתן אייבשיץ, פרסם בסיגט בשנת תרס"ח, בגיל 16. מאז פרסם בהונגריה ובארצות הברית יותר מ-40 ספרים ומאות מאמרים בכתבי העת.
בשנת תרפ"ה (1925) היגר לארצות הברית ושימש כרב בקהילת קולומבוס שבאוהיו עד יום פטירתו.
לקריאה נוספת

חיים בלאָך, 'הרב יקותיאל יהודה גרינוואלד: הערכה במלאת ארבעים שנה לעבודתו הספרותית תרס"ח–תש"ח', בתוך: יקותיאל יהודה גרינוואלד, לתולדות הריפורמציאן הדתית בגרמניא ובאונגריא: המהר"ם שיק וזמנו כולל חיי הגאון ר’ משה שיק, תולדותיו, השקפותיו, מלחמתו נגד הריפורם בגרמניא ובאונגריא והשפעתו על דורו, קולומבוס, אוהיו: האחים טברסקי, תש"ח, עמ' 3–9, באתר היברובוקס (בסוף; כולל ביבליוגרפיה של כתביו: מעמ' 10 ואילך)
לעקסיקאן פון דער נייער יידישער ליטעראטור, צווייטער באנד, ניו יורק, 1958, בערכו טורים 409-410..
הערות שוליים

↑  יקותיאל יהודה גרינוואלד, ספר הזכרונות, האחים קאטצבורג, תרפ"ב, עמ' 116
↑  ביקורת: ע. בן-עזרא, הרב ר' יוסף קארו וזמנו, הצופה, 26 בנובמבר 1954, המשך.
↑  ביקורת: צבי-מאיר רבינוביץ, מהר"ם שיק וזמנו, הצופה, טורים 4–5, 18 בנובמבר 1949.
| --- | --- |
בקרת זהויות :  NLI: 987007296829805171  GND: 140055908  ISNI: 0000 0001 1884 1092  LCCN: n80095587  NTA: 30339983X  SELIBR: 251687  SNAC: w65x3vvc  VIAF: 11148933   WorldCat (עם VIAF): 11148933
יחסי לבנון–צ'ילה

| יחסי לבנון–צ'ילה |
| --- | --- |
לבנון: צ'ילה


לבנון: צ'ילה
שטח (בקילומטר רבוע)
10,400: 756,102
אוכלוסייה
5,816,885: 19,788,712
תמ"ג (במיליוני דולרים)
17,937: 335,533
תמ"ג לנפש (בדולרים)
3,084: 16,956
משטר
רפובליקה: רפובליקה דמוקרטית

יחסי לבנון–צ'ילה הם היחסים הנוכחיים וההיסטוריים בין הרפובליקה של צ'ילה לרפובליקה הלבנונית. שתי המדינות חברות בG77 ובאו"ם.
היסטוריה

בסוף המאה ה-20 הגיעו המהגרים הלבנונים הראשונים לצ'ילה וכונו "טורקים" בשל העובדה שלבנון הייתה אז חלק מהאימפריה העות'מאנית. בתחילה, מרבית מהגרי לבנון לצ'ילה היו נוצרים, אולם לאורך עשרות שנים, לבנונים שהכריזו על אמונתם האסלאמית החלו להגר גם לצ'ילה. בשנת 1943 קיבלה לבנון את עצמאותה מצרפת ובשנת 1945 כוננו צ'ילה ולבנון יחסים דיפלומטיים.
היחסים בין צ'ילה ללבנון היו מוגבלים במהלך מלחמת האזרחים בלבנון. בשנת 1997 ביקר סגן שר החוץ הצ'יליאני, מריאנו פרננדז, בלבנון כדי לחזק את הקשרים הדו-צדדיים, הפוליטיים והכלכליים בין שתי המדינות. ב-1998 חנכה משלחת כלכלית צ'יליאנית משרד סחר במזרח התיכון בביירות. בראש המשלחת עמד ראש מחלקת המזרח התיכון ואפריקה במשרד החוץ הצ'יליאני. המשלחת כללה גם קבוצה של אנשי עסקים צ'יליאניים שייצגו את התחומים הכלכליים השונים במדינה.
בדצמבר 2014 ערך שר החוץ הלבנוני, גברן בסיל, ביקור רשמי בצ'ילה ונפגש עם שר החוץ הצ'יליאני, הראלדו מוניוז. במהלך הביקור הצהירו שני שרי החוץ כי נפתחו הליכים המאפשרים קבלת אשרות וייזום טיסות ישירות בין שתי המדינות. שר החוץ בסיל נפגש גם עם אנשי הקהילה הלבנונית בצ'ילה ודחק בהם לתמוך בלבנון בתקופה הקריטית שלה.
בשנת 2015, שתי המדינות חגגו 70 שנה ליחסים דיפלומטיים. בתחילת מלחמת האזרחים בסוריה פינתה צ'ילה את אנשיה הדיפלומטיים ואת אזרחיה מסוריה ללבנון. בשנת 2017 קיבלה צ'ילה 66 פליטים סורים מלבנון להתמקם מחדש במדינה הדרום אמריקאית.
הסכמים דו-צדדיים

שתי המדינות חתמו על כמה הסכמים כגון אמנה לשלום וידידות (1950); הסכם לשיתוף פעולה תרבותי (1955); הסכם לשיתוף פעולה כלכלי וסחר (1997) והסכם לקידום והגנה על השקעות (1999).
יחסי סחר

בשנת 2018 הסתכם המסחר בין שתי המדינות בסך של 354 מיליון דולר. הייצוא העיקרי של צ'ילה ללבנון כולל: אגוזי מלך; סלמון; ענבים, כולל צימוקים; פירות אחרים; תורמוסים; ומוצרי עור. מוצרי היצוא העיקריים של לבנון לצ'ילה כוללים: נפט גולמי או שמנים מינרליים ביטומניים; זהב; יהלומים; כלי רכב; גרוטאות מתכת; שנאים חשמליים; ודשנים מינרליים או כימיים פוספטיים.
נציגויות דיפלומטיות

צ'ילה מחזיקה בלבנון שגרירות בביירות.
לבנון מחזיקה בצ'ילה שגרירות בסנטיאגו דה צ'ילה.
יום הניצחון

ערך זה עוסק בכינוי ליום בו הושג ניצחון צבאי או אסטרטגי משמעותי. אם התכוונתם לשיר רוסי, ראו .
במדינות שונות, יום הניצחון הוא כינוי ליום בו הושג ניצחון צבאי או אסטרטגי משמעותי שהכריע או סיים מלחמה בעלת חשיבות במהלך ההיסטוריה של אותן מדינות.
יום הניצחון על גרמניה הנאצית

יום הניצחון - במערב אירופה ובמזרחה מציין יום הניצחון את כניעת גרמניה הנאצית, ב-8 במאי 1945, וסיום מלחמת העולם השנייה. בחבר המדינות ובמדינות נוספות שהשתייכו בעבר לברית המועצות נהוג לציין את יום הניצחון ב-9 במאי בכל שנה. ב-7 במאי 1945 חתם הגנרל אלפרד יודל, מפקד המבצעים בפיקוד העליון הגרמני, על כתב הכניעה של הצבא הגרמני, במטהו של דווייט אייזנהאואר, המפקד העליון של בעלות הברית באירופה. ואולם על פי דרישתו של סטלין נערך ב-8 במאי, מעט לפני חצות, טקס כניעה נוסף, שבו חתם וילהלם קייטל יחד עם עוד שני בכירים בוורמאכט על כתב כניעה בברלין. בשעה זו במוסקבה ובארץ ישראל התאריך היה כבר 9 במאי.
יום הניצחון באירופה - מצוין במדינות המערב ב-8 במאי
יום הניצחון - צוין בברית המועצות וממשיך להיות מצוין בחבר המדינות ב-9 במאי. מצוין בישראל גם בתאריך זה.
יום הניצחון בווייטנאם

בווייטנאם מציינים ב-30 באפריל את יום הניצחון על ארצות הברית וסיום מלחמת וייטנאם. יום הניצחון מסמל את נפילתה של סייגון, בירת דרום וייטנאם. יום זה מצוין בווייטנאם כ"יום הניצחון", Ngày Chiến thắng, או כ"יום האיחוד", Ngày Thống nhất.
יום הניצחון בטורקיה

בטורקיה מציינים ב-30 באוגוסט את "חג הניצחון ויום הצבא הטורקי" (Zafer Bayramı), היום בו הסתיים קרב דומלופינר, הקרב שסימן את סיום מלחמת העצמאות הטורקית, ב-1922.
יום הניצחון בהודו ובבנגלדש

בהודו מציינים ב-16 בדצמבר את יום הניצחון על פקיסטן, במלחמת הודו-פקיסטן שהתחוללה ב-1971. יום הניצחון נקרא Vijay Diwas. גם בבנגלדש מציינים באותו יום את הניצחון על פקיסטן ב-1971.
יום הניצחון במלטה

במלטה מציינים ב-8 בספטמבר את יום הניצחון של אבירי מסדר ההוספיטלרים, או בשמו המלא "מסדר יוחנן הקדוש של בית החולים בירושלים", על צבא האימפריה העות'מאנית במצור הגדול של שנת 1565. באותו תאריך מציינים גם את כניעת איטליה במלחמת העולם השנייה, ב-1943.
יום הניצחון במצרים

במצרים מציינים ב-6 באוקטובר את יום הניצחון על ישראל במלחמת יום הכיפורים. תאריך זה מציין את יום ה-6 באוקטובר 1973, בו כבשו כוחות צבא מצרים את קו בר-לב.
יום הניצחון בקרואטיה

יום ההודיה לניצחון ולמולדת (קרואטית Dan pobjede i domovinske zahvalnosti) נחוג בקרואטיה מדי 5 באוגוסט לציון שחרור העיר קנין ב-1995 במבצע סופה (Operacija Oluja) במלחמת העצמאות של קרואטיה שהתנהלה בין השנים 1991-1995, נגד הצבא היוגוסלבי.
יום הניצחון בקוריאה הצפונית

בקוריאה הצפונית מציינים ב-27 ביולי את יום הניצחון במלחמת שחרור המולדת הגדולה. תאריך זה מציין את מועד החתימה על הסכם שביתת הנשק במלחמת קוריאה.
ראו גם

מצעדי יום הניצחון במוסקבה
יום הניצחון (שיר)
יום השחרור וההצלה
יצחק פינצי

| --- | --- |

יצחק פינצי, 2010
 לידה:  25 באפריל 1933 (בן 91) סופיה, ממלכת בולגריה
 שם לידה:  Ицхак Сами Финци 
 מדינה:  בולגריה 
 תקופת הפעילות:  מ-1955 
 עיסוק:  שחקן תיאטרון וקולנוע
 מקום לימודים:  Krastyo Sarafov National Academy for Theatre and Film Arts 
 בן או בת זוג:  Liza Boeva 
 צאצאים:  סמואל פינצי, מתילדה פינצי 
 פרופיל ב-IMDb
 
יצחק (איצקו) פינצי, (בבולגרית: Ицхак (Ицко) Финци, נולד ב-25 באפריל 1933, סופיה, ממלכת בולגריה), הוא שחקן תיאטרון וקולנוע בולגרי ממוצא יהודי, אשר שיחק בלמעלה מ-60 סרטי קולנוע וטלוויזיה ובמקביל הופיע במספר רב של הצגות תיאטרון ברחבי בולגריה.
חייו

פינצי נולד בסופיה בירת בולגריה, ב-1955 סיים את האקדמיה הלאומית לאמניות הבמה והקולנוע והחל לשחק בתיאטרון, בתחילה בדימיטרובגראד ובהמשך בבורגס. ב-1959 ערך את הופעת הבכורה הקולנועית שלו בסרט המזרח גרמני "Sterne" והמשיך בקריירה עשירה בעיקר בבולגריה ובגוש המזרחי, אשר זיכתה אותו בפופולריות רבה. ב-1993 זכה בפרס האקדמיה הבולגרית על מפעל חיים בתחום התיאטרון.
בראשית המאה ה-21 הופיע בהצגות תיאטרון מחוץ לבולגריה ובכלל זה בציריך שבשווייץ. הוא נחשב לאחד מהשחקנים הבולטים בבולגריה במחצית השנייה של המאה ה-20. בנו, סמואל פינצי(אנ') גדל להיות שחקן מוערך בבולגריה ומופיע גם בגרמניה.
יצחק הלוי סגל

רבי יצחק הלוי (מהר"י הלוי) היה רב וראש ישיבה בפולין. אחיו הגדול ורבו הראשון של רבי דוד הלוי סגל, בעל טורי זהב (הט"ז).
תולדות חייו

נולד בלודמיר, כנראה אחרי שנת ה'של"ו, לנדבן רבי שמואל הלוי, שהיה גם תלמיד חכם, חתנו של רב העיר הראשון וראש חכמי ווהלין רבי יצחק בן בצלאל (בצלאל'ש). רכש השכלה תורנית בעירו, ושם למד מפיו אחיו הצעיר ר' דוד. לאחר מכן לימד תורה בלבוב.
כיהן כרב בחלם ובלונטשיץ ובסביבות שנת ה'שפ"ו התמנה לראש ישיבה בפוזנא.
לדעת הרב יוסף לוינשטיין, נפטר בשנת ה'שצ"ח.
ספריו

שיח יצחק - דקדוק. זהו הספר היחיד שהודפס בימי חייו. לדבריו, הקדים להדפיס את הספר לפני שאר ספריו בשל חשיבות הדקדוק "לכל דבר שבקדושה". הספר זכה להסכמת הרב יום טוב ליפמן הלר, רבה של פוזנא שמעון וולף אוירבך ובית דינו.
שו"ת מהר"י הלוי - הודפס כמאה שנים לאחר פטירתו על ידי ר' יוסף יפה, בתוספות "חידושי מהר"י הלוי" על כמה מסוגיות הש"ס.
שתיים מתשובותיו הודפסו משו"ת גאוני בתראי, ופסקיו הובאו פעמים רבות על ידי אחיו הצעיר בספריו.
שיר גאולה - חובר לאחר ניצחון הקהילה היהודית בלבוב במשפט כנגד הכמורה המקומית על בית הכנסת שושנת הזהב בשנת ה'שס"ט. מהר"ם מלובלין ובעל הסמ"ע תיקנו לומר פיוט זה בכל שבת שאחרי פורים.
חיבורים אבודים המוזכרים בהקדמתו לספר "שיח יצחק":
ברית הלוי - על המילים המסופקות בתנ"ך.
באר עשק- עיון ופלפולים בתלמוד.
באר רחובות - "דבר הלכה העולה מכל עניין בביאור רחב".
פירוש על פירוש רש"י לתורה.
פחד יצחק - על יורה דעה.
ספר דרשות
קרבן יצחק
אלה תולדות יצחק - דקדוק.
לקריאה נוספת

משה דוד צ'צ'יק, רבי יצחק הלוי - אחי הט"ז, בתוך ישורון יח, כסלו ה'תשס"ז, עמ' תתלג-תתלה.
הערות שוליים

↑  יש להבחין בינו לבין מהר"י הלוי או מהר"י סג"ל המוכר יותר כמהרי"ל וכן מרבי יצחק הלוי - רבו של רש"י וממהר"י לבית הלוי.
↑  בנו בעל הט"ז מביא חידושים בשמו
↑  ש. מילנר, לתולדות היהודים בחעלם, מאסף (המליץ) א, ה'תרס"ב, עמ' 157
↑  הסכמתו משנת ה'שע"ד לפירוש "עץ שתול" על ספר העיקרים מאת הרב גדליה ליפשיץ.
↑  דור ודור ודורשיו, עמ' 65 סעיף תתקס
↑  סימן כ וסימן כו
↑  נדפס אצל גבריאל סוכסטוב, מצבת קודש, לבוב תרכ"ג, בסוף כרך ב, באתר אוצר החכמה (צפייה מוגבלת למנויים).
יצחק הרצברג

| --- | --- |

יצחק הרצברג
 לידה:  19 בינואר 1888 קודימה, האימפריה הרוסית 
 פטירה:  6 בדצמבר 1948 (בגיל 60) תל-אביב, ישראל 
 מדינה:  ישראל 
 שפות היצירה:  עברית 
 סוגה:  ספרות ילדים 
 
יצחק הרצברג (1888, אוקראינה – 6 בדצמבר 1948, ישראל) היה מורה, סופר ומתרגם עברי.
תולדות חייו

יצחק הרצברג, נולד באוקראינה (אז באימפריה הרוסית). למד בחדר ובישיבה, רכש השכלה כללית באופן עצמי. היה פעיל בארגונים ציוניים. בשנת 1914 עבר לווינה, שם חינך בגימנסיה העברית בעיר, כתב ספרי לימוד להוראת העברית ופעל בשדה הספרות. בשנת 1939, בעקבות האנשלוס, עלה לארץ ישראל, היה מורה פרטי ותירגם ספרי ילדים. הרצברג ניסה בכתיבתו המקורית והמתורגמת-מעובדת, להפיח חיים בדמויות היסטוריות ועממיות.
הרצברג נפטר ב-6 בדצמבר 1948 ונקבר בבית הקברות נחלת יצחק.
מספריו

הדבר: "ספר לימוד הקריאה, הכתיבה וראשית דעת השפה העברית על פי השיטה הטבעית", וינה: הוצאת יצהר, תרצ"א-1931.
חנכה בבית־השב: מחזה לילדים עם תוי־זמרה, וינה: הוצאת יצהר, תרצ"ב-1931/1932.
הרשלי האוסטרופולי מלך הליצנים; הציורים מאת בינה גבירץ, תל אביב: י' שרברק, 1947.
יוסלה הגולם ויוצרו מהר"ל מפראג, 1947.
הלני המלכה, קורות מלכת חדייב, 1948.
מצדה, מסכת גבורת ישראל. ספור היסטורי, הוצאת שרברק, 1949.
סר וולטר סקוט, אייבנהו, ספור מדברי ימי אנגליה (תרגם: יצחק הרצברג), הוצאת שרברק, 1955.
הערות שוליים

↑  יצחק הרצברג באתר GRAVEZ
| --- | --- |
בקרת זהויות :  NLI: 987007306115005171  GND: 1171497504  ISNI: 0000 0000 7712 1936  LCCN: no2016112017  VIAF: 107514424   WorldCat (עם VIAF): 107514424 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יוסיף מילדינוב

יוסיף מילדינוב (בבולגרית: Йосиф Миладинов; נולד ב-23 ביוני 2003) הוא שחיין בולגרי, סגן אלוף אירופה (בודפשט 2020) במשחה ל-100 מטר פרפר.
ביוגרפיה > 2019 > סגן אלוף אירופה לנוער

באליפות אירופה לנוער שנערכה ביולי בקאזאן שברוסיה זכה במדליית כסף במשחה ל-100 מטר פרפר בתוצאה של 52.11 שניות.
ביוגרפיה > 2019 > מדליית ארד באליפות העולם לנוער

באליפות העולם לנוער שנערכה באוגוסט בבודפשט שבהונגריה זכה במדליית ארד במשחה ל-50 מטר פרפר בתוצאה של 23.48 שניות.
באליפות אירופה בבריכת 25 מטר שנערכה בדצמבר בגלאזגו שבממלכה המאוחדת סיים במקום 27 במשחה ל-100 מטר מעורב אישי בתוצאה של 54.22 שניות, במקום 30 במשחה ל-100 מטר פרפר בתוצאה של 51.73 שניות, במקום 32 במשחה ל-50 מטר פרפר בתוצאה של 23.52 שניות, ובמקום 39 במשחה ל-50 מטר חופשי בתוצאה של 22.00 שניות.
ביוגרפיה > 2021 > סגן אלוף אירופה

באליפות אירופה שנערכה במאי בבודפשט שבהונגריה זכה במדליית כסף במשחה ל-100 מטר פרפר בשיא בולגריה חדש של 50.93 שניות, אחרי כרישטוף מילאק מהונגריה (50.18 שניות) ולפני ג'יימס גאי מהממלכה המאוחדת (50.99 שניות). בנוסף, סיים במקום 17 במשחה שליחים 4x100 מטר מעורב משולב בשיא בולגריה חדש של 3:52.14 דקות.
ביוגרפיה > 2021 > אלוף אירופה לנוער

באליפות אירופה לנוער שנערכה ביולי ברומא שבאיטליה זכה בשתי מדליות זהב: במשחה ל-50 מטר פרפר בתוצאה של 23.59 שניות ובמשחה ל-100 מטר פרפר בתוצאה של 52.00 שניות.
באולימפיאדת טוקיו שנערכה בסוף אותו חודש סיים במקום שמיני במשחה ל-100 מטר פרפר בתוצאה של 51.49 שניות.
ביוגרפיה > 2022

באליפות אירופה שנערכה באוגוסט ברומא שבאיטליה סיים במקום שביעי במשחה ל-50 מטר פרפר בתוצאה של 23.41 שניות. בשלב חצי הגמר של המשחה קבע שיא בולגריה חדש של 23.20 שניות, כששבר את שיא בולגריה הקודם אותו קבע בעצמו בשלב המוקדמות של המשחה ועמד על 23.46 שניות. בנוסף, סיים במקום 12 במשחה ל-100 מטר פרפר בתוצאה של 52.34 שניות, ובמקום 49 במשחה ל-50 מטר חופשי בתוצאה של 23.07 שניות.
באליפות העולם בבריכת 25 מטר סיים במקום 25 במשחה ל-100 מטר מעורב אישי בשיא בולגריה חדש של 54.06 שניות, ובמקום 34 במשחה ל-50 מטר פרפר בתוצאה של 23.17 שניות. בנוסף, סיים במקום תשיעי במשחה שליחים 4x50 מטר חופשי בשיא בולגריה חדש של 1:26.58 דקות, במקום עשירי במשחה שליחים 4x100 מטר חופשי בשיא בולגריה חדש של 3:12.15 דקות, ובמקום 13 במשחה שליחים 4x50 מטר מעורב משולב בתוצאה של 1:41.37	דקות.
ביוגרפיה > 2023

באליפות העולם שנערכה ביולי בפוקואוקה שביפן סיים במקום 14 במשחה ל-100 מטר פרפר בתוצאה של 51.81	שניות, ובמקום 16 במשחה ל-50 מטר פרפר בתוצאה של 23.40 שניות.
ביוגרפיה > 2024

באליפות העולפ שנערכה בפברואר בדוחה שבקטר סיים במקום 21 במשחה ל-50 מטר פרפר בתוצאה של 23.63 שניות. בנוסף, סיים במקום 16 במשחה שליחים 4x100 מטר חופשי בשיא בולגריה חדש של 3:20.53 דקות.
שיאים אישיים > בריכה אולימפית

50 מטר פרפר: 23.20 שניות (2022), שיא בולגריה
100 מטר פרפר: 50.93 שניות (2021), שיא בולגריה
100 מטר חופשי: 48.83 שניות (2020), שיא בולגריה
שיאים אישיים > בריכת 25 מטר

50 מטר פרפר: 23.17 שניות (2022)
100 מטר פרפר: 51.32 שניות (2023)
100 מטר מעורב אישי: 23.17 שניות (2022), שיא בולגריה
יחסי הולנד – ניו זילנד

| יחסי הולנד – ניו זילנד |
| --- | --- |
הולנד: ניו זילנד


הולנד: ניו זילנד
שטח (בקילומטר רבוע)
41,543: 268,838
אוכלוסייה
18,258,432: 5,223,485
תמ"ג (במיליוני דולרים)
1,118,125: 253,466
תמ"ג לנפש (בדולרים)
61,239: 48,524
משטר
מונרכיה חוקתית

יחסי הולנד–ניו זילנד הם היחסים הרשמיים בין ממלכת הולנד לניו זילנד. ניו זילנד מחזיקה בהולנד שגרירות בהאג. הולנד מחזיקה בניו זילנד שגרירות בוולינגטון. השגריר בהולנד מוסמך במקביל לדנמרק, פינלנד, איסלנד ונורווגיה.
גם ניו זילנד וגם הולנד הן מונרכיות חוקתיות. הם חולקים עמדות וערכים חברתיים דומים מאוד ויש להם היסטוריה משמעותית של עבודה משותפת בנושאים בעלי חשיבות בינלאומית. לעיתים קרובות הם משתפים פעולה באופן הדוק בפורומים רב-צדדיים. בישיבות בינלאומיות רבות המשלחת ההולנדית מתיישבת מיד לצד המשלחת הניו זילנדית.
טחנת הקמח ההולנדית "דה מולן" בפוקסטון שבניו זילנד
קיים גם שיתוף פעולה אקדמי ומחקרי חזק בין אוניברסיטת ווגינגן בהולנד לאוניברסיטת מאסי בניו זילנד. הקשרים התרבותיים בין שתי המדינות שופרו בשנת 2010, כאשר "Te Hono ki Aotearoa", וואקה טאואה, הוענק בהשאלה קבועה למוזיאון הלאומי לאתנולוגיה ההולנדית בליידן. יתר על כן, 256 אנשי אוויר ניו זילנדים שנהרגו במלחמת העולם השנייה טמונים בהולנד, ב-85 בתי קברות שונים. בשנת 2003 הושלם העתק בגודל מלא של טחנת רוח הולנדית, שנקראה "דה מולן", ונפתח בפוקסטון שבניו זילנד.
היסטוריה

האירופאי הראשון שהגיע לניו זילנד היה מגלה הארצות ההולנדי אבל טסמן, שהגיע אל צפון מערב האי הדרומי ב־1642. טסמן העניק למקום את השם "Staten Landt" מתוך מחשבה מוטעית כי מדובר במסת יבשה, המחוברת למקום בעל שם זהה (כיום "Isla de los Estados") אל מול חופי ארץ האש שבדרום אמריקה. טסמן ניסה לעגון באי, אך הותקף על ידי הילידים המאורים ונאלץ לסגת. ב-1645, משעמדו על טעותו של טסמן, העניקו קרטוגרפים הולנדים למקום את השם נובה זילנדיה, על שם מחוז זיילנד שבהולנד.
ב-1769 הגיע מגלה הארצות הבריטי ג'יימס קוק אל האיים ומיפה אותם. קוק הסב לאנגלית את שמו ההולנדי של המקום, והעניק לאיים את שמם המודרני: ניו זילנד. לאחר שהוקמה ניו זילנד כמדינה בשנת 1840 היחסים בין שתי מדינות היו טובים.
היחסים שופרו משמעותית עם הגירה של מספר גדול של הולנדים לניו זילנד לאחר מלחמת העולם השנייה. לפני מלחמת העולם השנייה היו בניו זילנד רק 128 אנשים ילידי הולנד, כולל חריט ואן אש (סבו של הנרי פיט דרורי ואן אש) שהקים את מכללת ואן אש ופטרוס ואן דר ולדן. ראש הממשלה השמיני של ניו זילנד, ג'וליוס ווגל, היה בנו של הולנדי. כתוצאה ממשא ומתן בין ממשלת הולנד לניו זילנד נחתם הסכם הגירה באוקטובר 1950. כתוצאה מכך הגיעו אלפי מהגרים הולנדים לניו זילנד בשנים שלאחר מכן. השיא בין השנים 1951–1954, עם 10,583 מהגרים. בשנת 1968 הם הקימו את הקבוצה הגדולה ביותר של קבוצות מהגרים שאינן בריטיות.
מפקד האוכלוסין 2013 מראה כי 28,503 אנשים זיהו את הקבוצה האתנית שלהם כהולנדים. שגרירות הולנד בוולינגטון העריכה כי יש כ-45,000 אזרחים הולנדים המתגוררים בניו זילנד. מספר זה כולל אנשים בעלי אזרחות ניו זילנדית והולנדית כפולה. כיום יותר מ-150,000 תושבי ניו זילנד טוענים למורשת הולנדית. בהולנד יש גם קהילה ניכרת של יוצאי ניו זילנד.
ניו זילנד מחזיקה שגריר תושב בהולנד מאז 1967, וראש משלחת תושב מאז 1950.
יחסי סחר

הולנד היא יעד יצוא חשוב לסחורות של ניו זילנד ומקור השקעה משמעותי. בשנת 2017 הייתה הולנד שותפת המסחר הרביעית בגודלה באיחוד האירופי. פונטרה ומיינפרייט בחרו שניהם למקם את המטה האירופי שלהם בהולנד.
בשנת 2017, ניו זילנד ייצאה בשווי 874 מיליון דולר להולנד וייבאה בשווי 571 מיליון דולר. מוצרי היצוא המובילים הם בשר כבשים, מוצרי חלב ואלומיניום לא מחושל. מוצרי היבוא המובילים הם מכונות, טבק והכנת מזון.
ביקורים רשמיים > ביקורים רשמיים מהולנד לניו זילנד

5–10 בפברואר 1951: ראש הממשלה וילם דריס
17–20 במאי 1953: ראש הממשלה וילם דריס
20–23 בינואר 1955: ראש הממשלה וילם דריס (לא רשמי)
פברואר 2014: פרנס טימרמנס, שר לענייני חוץ
אפריל 2015: הגנרל טום מידנדורפ, ראש ההגנה
נובמבר 2016: שר החוץ ברט קנדרס, השר לענייני כלכלה הנק קמפ ומשלחת סחר (עם המלך וילם אלכסנדר והמלכה מקסימה)
ביקורים רשמיים > ביקורים רשמיים מהולנד לניו זילנד > ביקורים מלכותיים

ביאטריקס, מלכת הולנד
מרץ 1992
וילם-אלכסנדר, מלך הולנד ומקסימה, מלכת הולנד
נובמבר 2006 (כנסיך ונסיכה)
7–9 בנובמבר 2016 - וולינגטון, כרייסטצ'רץ' וזאוקלנד
ביקורים רשמיים > ביקורים רשמיים מניו זילנד להולנד

מרץ 2018: אנדרו ליטל, שר המשפטים
אפריל 2018: חברי הפרלמנט איימי אדמס, ז'אקי דין וקנוואלג'יט סינג בקשי
טראונשטיין (עיר)

ערך זה עוסק בעיר בבוואריה. אם התכוונתם להר באוסטריה, ראו .
| --- | --- |
סמל טראונשטייןסמל טראונשטיין

כיכר השוק בטראונשטיין
 מדינה:  גרמניה גרמניה
 מדינה:  בוואריה בוואריה
 מחוז:  טראונשטיין
 ראש העיר:  כריסטיאן קגל   Christian Kegel
 רשות מחוקקת:  מועצת עיריית טראונשטיין 
 שפה רשמית:  גרמנית
 שטח:  48.53 קמ"ר
 גובה:  591 מטרים
 אוכלוסייה:  ‏
  ‑ בעיר:  21,251 (31 בדצמבר 2022)
  ‑ צפיפות:  390 נפש לקמ"ר (2011)
 קואורדינטות:  47°52′N 12°38′E﻿ / ﻿47.867°N 12.633°E﻿ / 47.867; 12.633
 אזור זמן:  UTC +1
 האתר הרשמי של העיר
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניטראונשטיין(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניטראונשטיין(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהטראונשטיין(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהטראונשטיין  he tabBackground:;tabBorder:#aaa;defaultTab:0;
 
טראונשטיין (בגרמנית: Traunstein) היא בירת מחוז טראונשטיין שבדרום-מזרח מדינת בוואריה שבגרמניה. העיר משמשת כמרכז, מנהלי, מסחרי, תחבורתי, חינוכי ובריאותי לאזור הסובב אותה.
כיכר השוק ההיסטורית, הכנסת האורחים הבווארית, מבשלות הבירה המקומיות, מתקני הספורט שבה, מצעד הסוסים של יום שני של הפסחא והיותה המקום שבו עברה על האפיפיור בנדיקטוס השישה עשר תקופת ילדותו, תרמו להתפתחות העיר כיעד תיירותי.
גאוגרפיה

טראונשטיין שוכנת בליבו של האזור הקרוי כימגאו (Chiemgau), במרחק של כ-11 ק"מ ממזרח לאגם כימזה (Chiemsee), בין מינכן לבין זלצבורג ובמרחק של 15 ק"מ מצפון להרי האלפים ו-30 ק"מ ממערב לזלצבורג.